Ο **Εσεκιέλ Ιβάν Λαβέτσι**, (*Ezequiel Iván Lavezzi*, ισπανική προφορά: [eseˈkjel iˈβan laˈβesi], ιταλική προφορά: [laˈveddzi]) (αν και η ορθή ισπανική προφορά του επιθέτου είναι το **Λαβέσσι**, απαντάται ως Λαβέτσι στον ελληνικό αθλητικό Τύπο, οπότε και θα χρησιμοποιηθεί το δεύτερο για λόγους επιβεβαίωσης των παραπομπών και πηγών στα Ελληνικά), γεννήθηκε στις 3 Μαΐου του 1985. Είναι Αργεντινός πρώην ποδοσφαιριστής που αγωνίζόταν ως επιθετικός, συγκεκριμένα ως εξτρέμ, και ενίοτε ως μέσος, και ήταν διεθνής με την εθνική ομάδα της Αργεντινής σε πάνω από 50 αγώνες.

 Το άρθρο αυτό είναι ανεπαρκώς ανεπτυγμένο ή ανολοκλήρωτο. Η βοήθειά σας είναι καλοδεχούμενη!

Παιδικά Χρόνια
--------------

Από μικρό παιδί, ο Λαβέτσι είχε ιδιαίτερο ενδιαφέρον για το ποδόσφαιρο και υποστήριζε την τοπική Ροσάριο Σεντράλ. Αργότερα, μάλιστα, έκανε τατουάζ το σήμα της στην πλάτη του.

Από μικρή ηλικία, το ποδοσφαιρικό ταλέντο του Λαβέτσι ήταν αναγνωρίσιμο, καθώς αγωνιζόταν στην ομάδα νέων της Ροσάριο Σεντράλ, αφού, πρώτα, είχε απορριφθεί από την Μπόκα Τζούνιορς.

Συλλογική καριέρα
-----------------

 Η ενότητα αυτή είναι ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
### Εστουδιάντες ντε Μπουένος Άιρες

Ο Λαβέτσι μπήκε στην ομάδα νέων της Εστουδιάντες το 2003, όπου για μία σεζόν και πλέον, έπαιξε 39 αγώνες και σκόραρε 17 τέρματα.

### Σαν Λορένσο

Πήγε δανεικός εκεί το 2004 έναντι 1.000.000 € από την ιταλική Τζένοα. Σε ηλικία μόλις 19 ετών αγωνίστηκε στο πρωτάθλημα Απερτούρα του 2004 όπου σκόραρε 8 φορές και τερμάτισε τέταρτος στην κατάταξη των σκόρερ του πρωταθλήματος.

Η μεγαλύτερη επίτευξή του ήταν το γκολ που πέτυχε στο 69ο λεπτό στον αγώνα με τη Ρίβερ Πλέιτ, όπου έδωσε τη νίκη στην ομάδα του και στέρησε το πρωτάθλημα στη Ρίβερ Πλέιτ. Μετά από εκείνον τον αγώνα ονομάστηκε από τα αργεντίνικα ΜΜΕ "la bestia" δηλαδή "το τέρας".

Παρόλα αυτά με το τέλος της σεζόν θα γύριζε στη Τζένοα, αλλά λόγω του υποβιβασμού της στην τρίτη κατηγορία του ιταλικού ποδοσφαίρου και των οικονομικών προβλημάτων που επικρατούσαν σε αυτή τον πούλησε στη Σαν Λορένσο έναντι 1.200.000 €.

Στο Απερτούρα του 2005 βοήθησε τη Σαν Λορένσο να εδρεωθεί στη μέση του βαθμολογικού πίνακα του πρωταθλήματος και με 8 γκολ τερμάτισε τέταρτος στην κατάταξη των σκόρερ. Η τελευταία του εμφάνιση με τη Σαν Λορένσο ήταν στον τελικό του κυπέλλου Κλαουσούρα το 2007 απέναντι στην Μπόκα Τζούνιορ.

### Παρί Σαιν-Ζερμέν

Στις 2 Ιουλίου του 2012, η Παρί ανακοίνωση την απόκτηση του Λαβέτσι από την ιταλική Νάπολη έναντι 30.000.000 €. Στις 11 Αυγούστου έκανε το ντεμπούτο του με τη φανέλα της Παρί στον εναρκτήριο αγώνα του γαλλικού πρωταθλήματος της περιόδου 2012-2013 εναντίον της Λόριεντ, που έληξε ισόπαλος με σκορ 2-2. Το πρώτο του γκολ ήρθε στις 21 Νοεμβρίου στη φάση των ομίλων του Τσάμπιονς Λιγκ απέναντι στην Ντιναμό Κιέβου.

Ο Λαβέτσι σκόραρε το τρίτο του γκολ στο Τσάμπιονς Λιγκ στις 4 Δεκεμβρίου, όπου η Παρί αντιμετώπισε νικηφόρα την Πόρτο και με το γκολ του έδωσε την πρωτιά του ομίλου στην Παρί και την πρόκριση στη φάση των 16. Το πρώτο του γκολ στο πρωτάθλημα το έβαλε στις 8 Δεκεμβρίου στη νίκη της Παρί επί της Εβιάν με 4-0. Την Τρίτη 11 Δεκεμβρίου ο Λαβέτσι έβαλε το τέταρτο γκολ για την Παρί μετά τα τρία του Ζλάταν Ιμπραΐμοβιτς στο επιβλητικό 5-0 επί της Βαλανσιέν.

### Χεμπέι Τσάινα Φόρτσουν

Στις 17 Φεβρουαρίου του 2016 υπέγραψε διετές συμβόλαιο με την κινέζικη Χεμπέι για 10 εκατομμύρια τον χρόνο, και επιπλέον μπόνους που θα μπορεί να φτάσει έως 6 εκατομμύρια. Λόγω ενός τραυματισμού τον Ιούνιο με τις εθνικές του υποχρεώσεις στο Κόπα Αμέρικα 2016, έκανε σύνολο μόνο 10 εμφανίσεις στη σεζόν.

Τον Μάιο του 2017, κατά τη διάρκεια της ομαδικής φωτογραφίας για το πρωτάθλημα, τράβηξε τα μάτια του για να θυμίζει… Κινέζο, κάτι που προκάλεσε αρνητική αντίδραση στα μέσα μαζικής ενημέρωσης με πλήθος ατόμων να τον κατηγορούν για ρατσισμό. Μέρες αργότερα απολογήθηκε για την πράξη του αυτή.

Στις 27 Νοεμβρίου 2019, ο Λαβέτσι σκόραρε το τελευταίο του γκολ για την ομάδα του σε μια ήττα με 1–3 εναντίον της Κουανγκτσόου Έβεργκραντ. Λίγο μετά τον αγώνα ανακοίνωσε μέσω Twitter και Facebook την απόφαση να «κρεμάσει τα παπούτσια του».

Παραπομπές
----------

1. 1 2 3  «Il Tabellino - Lavezzi» (στα Ιταλικά). CalcioNapoliNews.it. Αρχειοθετήθηκε από το πρωτότυπο στις 31 Μαρτίου 2012. Ανακτήθηκε στις 9 Αυγούστου 2014.
2. ↑  «Lavezzi fue presentado en el Genoa». Clarin.com. 16 Ιουλίου 2005. Αρχειοθετήθηκε από το πρωτότυπο στις 20 Φεβρουαρίου 2009. Ανακτήθηκε στις 9 Αυγούστου 2014.
3. ↑  «Toccata e fuga per Lavezzi che lascia il Genoa» (στα Ιταλικά). IlGiornale.it. 2 Αυγούστου 2005. Αρχειοθετήθηκε από το πρωτότυπο στις 20 Δεκεμβρίου 2008. Ανακτήθηκε στις 9 Αυγούστου 2014.
4. ↑  «Lavezzi signs, Dani Alves & Moutinho could follow - how PSG are shaping up for a Champions League assault». Goal.com. 3 Ιουλίου 2012.
5. ↑  «Ibrahimovic rescues PSG in 2-2 draw with Lorient». Yahoo Sports. 11 Αυγούστου 2012. [*νεκρός σύνδεσμος*]
6. ↑  «Lavezzi double seals place». ESPNFC. 21 Νοεμβρίου 2012.
7. ↑  «Lavezzi sinks Porto to put PSG top». UEFA. 4 Δεκεμβρίου 2012.
8. ↑  «Zlatan Ibrahimovic scored a hat-trick as Paris Saint-Germain handed Valenciennes FC a first home defeat of the season, sweeping aside the northerners 4-0 on Tuesday». LFP. 11 Δεκεμβρίου 2012. Αρχειοθετήθηκε από το πρωτότυπο στις 20 Απριλίου 2013. Ανακτήθηκε στις 9 Αυγούστου 2014.
9. ↑  «OFFICIAL: Hebei China Fortune sign Lavezzi from PSG» (στα Αγγλικά). 17 Φεβρουαρίου 2016. Ανακτήθηκε στις 1 Ιουνίου 2021.
10. ↑  «Απολογήθηκε ο Λαβέτσι για τη ρατσιστική… γκριμάτσα του». *Sport-FM*. Ανακτήθηκε στις 1 Ιουνίου 2021.
11. ↑  «Argentinean Footballer Slammed on Twitter For Racist Slant-Eyes Pose». *NextShark* (στα Αγγλικά). Αρχειοθετήθηκε από το πρωτότυπο στις 16 Μαΐου 2017. Ανακτήθηκε στις 1 Ιουνίου 2021.
12. ↑  «Footballer Ezequiel Lavezzi apologises over 'racist' photo». *BBC* (στα Αγγλικά). Ανακτήθηκε στις 1 Ιουνίου 2021.
13. ↑  «Αποφάσισε να «κρεμάσει τα παπούτσια του» ο Λαβέτσι». *naftemporiki.gr*. 13 Δεκεμβρίου 2019. Αρχειοθετήθηκε από το πρωτότυπο στις 2 Ιουνίου 2021. Ανακτήθηκε στις 1 Ιουνίου 2021.
14. ↑  «Argentine Lavezzi retires after 'amazing' and lucrative career». *france24.com* (στα Αγγλικά). 13 Δεκεμβρίου 2019. Ανακτήθηκε στις 1 Ιουνίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εσεκιέλ Λαβέτσι** |

* Futbol360: Profile - Lavezzi Ezequiel (Ισπανικά)
* National-Football-Teams: Lavezzi, Ezequiel (Αγγλικά)
* SoccerWay: Argentina - E. Lavezzi - Profile (Αγγλικά)

|  |  |  |  |  |
| --- | --- | --- | --- | --- |
| 

| π • σ • ε
Εθνική Αργεντινής – Μουντιάλ 2014 |
| --- |
|  |
|  | 
* 1 Ρομέρο
* 2 Γκαράι
* 3 Καμπανιάρο
* 4 Σαμπαλέτα
* 5 Γάγο
* 6 Μπίγλια
* 7 ντι Μαρία
* 8 Πέρες
* 9 Ιγουαΐν
* 10 Μέσι (c)
* 11 Ροδρίγες
* 12 Οριόν
* 13 Α. Φερνάντες
* 14 Μαστσεράνο
* 15 Ντεμιτσέλις
* 16 Ρόχο
* 17 Φ. Φερνάντες
* 18 Παλάσιο
* 19 Άλβαρες
* 20 Αγουέρο
* 21 Ανδουχάρ
* 22 Λαβέτσι
* 23 Μπασάντα
* Προπονητής: Σαμπέγια
 |

 |